# Guided by Voices

Guided by Voices (GBV) és un grup de rock alternatiu nord-americà nascut a Dayton, Ohio que gira a l’entorn del seu creador Robert Pollard. Van ser influenciats per la música pop, rock progressiu, post-punk i punk rock, tenint el seu punt àlgid a l'escena americana de rock indie entre els anys 1986 i 2004.

## Història

El grup va patir nombrosos canvis de personal, amb només Pollard mantenint-se des de 1986 fins que GBV va fer un concert de comiat al Metro Club de Chicago el 31 de desembre de 2004 que va durar més de quatre hores i on van interpretar 63 cançons. El grup ho havia anunciat a traves de la seva pàgina web que el llançament a l'agost de Half Smiles Of The Decomposed seria el seu últim disc. Aquest concert ha estat documentat en el DVD The Electrifying Conclusion.
Tanmateix, a l'any 2010 el grup es va refundar i va publicar sis àlbums, entre ells Motivational Jumpsuit i Cool Planet, tots dos del 2014, abans de tornar a separar-se a mitjans de setembre d'aquell mateix any.
El febrer de 2016, a la pàgina oficial de Facebook, GBV va anunciar que al juny encapçalarien el festival Sled Island, i que un nou àlbum estava en marxa, en el qual Pollard tocaria tots els instruments. Pollard va confirmar posteriorment la nova formació de la banda que inclouria el bateria Kevin March juntament amb el baixista Mark Shue i els guitarristes Bobby Bare Jr. i Nick Mitchell. Aquest darrer va ser restituït al 2016 per l'antic membre Doug Gillard.
El gener de 2017, la banda va anunciar el seu primer àlbum doble August by Cake per al 7 d'abril de 2017 i la nova cançó, Hiking Skin. El mateix any van anunciar un nou àlbum titulat How Do You Spell Heaven. La banda també va llançar un nou senzill Just to Show You.
L’activitat de GBV ha continuat en els anys posteriors A més del seu treball amb Guided by Voices, Robert Pollard continua tenint una prolífica carrera en solitari amb 22 àlbums publicats fins ara. Amb prop de 3.000 cançons registrades al seu nom amb BMI, Pollard es troba entre els compositors més prolífics del seu temps. El 2006, la revista Paste el va classificar com el 78è compositor viu més gran i El 2007, va ser nominat al Premi de Música Shortlist.

### Notes sobre GBV

* L'àlbum Bee Thousand va ser classificat en 10è lloc per Pitchfork en la seva selecció dels 100 millors àlbums de la dècada del 1990.
* La cançó Teenage FBI surt a la sèrie de TV Buffy the Vampire Slayer.
* L'octubre de 2008, es va anunciar que una cançó de GBV formaria part de la BSO d'una pel·lícula en 3D basada en la vida de Cleòpatra, dirigida per Steven Soderbergh. Malauradament, la pel·lícula mai es va produir.
* La banda va actuar al Primavera Sound de Barcelona a l'any 2019.

## Discografia

* 1987: Devil Between My Toes
* 1987: Sandbox
* 1989: Self-Inflicted Aerial Nostalgia
* 1990: Same Place The Fly Got Smashed
* 1992: Propeller
* 1993: Vampire on Titus
* 1994: Bee Thousand
* 1995: Alien Lanes
* 1996: Under the Bushes, Under the Stars
* 1996: Tonics and Twisted Chasers
* 1997: Mag Earwhig!
* 1999: Do the Collapse
* 2001: Isolation Drills
* 2002: Universal Truths and Cycles
* 2003: Earthquake Glue
* 2004: Half Smiles of the Decomposed
* 2012: Let's Go Eat the Factory
* 2012: Class Clown Spots a UFO
* 2012: The Bears for Lunch
* 2013: English Little League
* 2014: Motivational Jumpsuit
* 2014: Cool Planet
* 2016: Please Be Honest
* 2017: August by Cake
* 2017: How Do You Spell Heaven
* 2018: Space Gun
* 2019: Zeppelin Over China

## Referències

* ↑ NME. «GUIDED BY VOICES T O SPLIT, THE WORLD OF INDIE MOURNS» (en anglès britànic), 26-04-2004. [Consulta: 1r febrer 2024].
* ↑ «GBVDB - Guided By Voices Database». [Consulta: 1r febrer 2024].
* ↑ Nast, Condé. «Guided by Voices: Motivational Jumpsuit» (en anglès americà). [Consulta: 1r febrer 2024].
* ↑ «Cool Planet, by Guided By Voices» (en anglès). [Consulta: 1r febrer 2024].
* ↑ Circulares, Corrientes. «Guided by Voices se separan» (en castellà), 21-09-2014. [Consulta: 1r febrer 2024].
* ↑ Piedra, Rodrigo. «Robert Pollard reactiva Guided by Voices una vez más» (en castellà), 11-02-2016. [Consulta: 1r febrer 2024].
* ↑ «Doug Gillard Rejoins Guided By Voices, Starts Another New Band With Robert Pollard Called ESP Ohio» (en anglès), 25-07-2016. [Consulta: 1r febrer 2024].
* ↑ Pearis, Bill. «Guided by Voices announce 'August by Cake' (Robert Pollard's 100th LP!) -- listen to "Hiking Skin"» (en anglès americà), 25-01-2017. [Consulta: 1r febrer 2024].
* ↑ «Guided by Voices: 'How Do You Spell Heaven'» (en espanyol europeu). [Consulta: 1r febrer 2024].
* ↑ «Why Guided by Voices are so prolific?» (en anglès americà), 10-12-2022. [Consulta: 1r febrer 2024].
* ↑ «Robert Pollard | Artist». [Consulta: 1r febrer 2024].
* ↑ Nast, Condé. «Top 100 Albums of the 1990s» (en anglès americà), 17-11-2003. [Consulta: 1r febrer 2024].
* ↑ «Buffy The Vampire Slayer Soundtrack» (en anglès). [Consulta: 3 febrer 2024].
* ↑ «Soderbergh to make 3-D 'Cleopatra' - Entertainment News, Film News, Media - Variety», 23-12-2008. Arxivat de l'original el 2008-12-23. [Consulta: 3 febrer 2024].
* ↑ Tapounet, Rafael; Tapounet, Rafa. «Primavera Sound 2019: Guided By Voices, la màquina de fer cançons», 31-05-2019. [Consulta: 3 febrer 2024].